Predkladacia správa

Návrh na zrušenie uznesenia vlády SR č. 239/1990 z 23. mája 1990 k návrhu na rozšírenie hraníc mestskej pamiatkovej rezervácie v Kremnici predkladá ako  iniciatívny materiál na rokovanie vlády minister kultúry.

Vláda SR na návrh Stredoslovenského krajského výboru schválila uznesením vlády SR č. 239 z 23. mája 1990 rozšírenie hraníc mestskej pamiatkovej rezervácie v Kremnici.

Podľa príslušných ustanovení v tom čase platného zákona Slovenskej národnej rady   č. 27/1987 Zb. o štátnej pamiatkovej starostlivosti  bola vláda Slovenskej republiky vecne príslušná na vyhlasovanie pamiatkovej rezervácie formou nariadenia vlády, nie však formou uznesenia vlády.

Vzhľadom na uvedenú skutočnosť navrhujeme platné uznesenie vlády SR č. 239         z 23. mája 1990 zrušiť.

Zrušenie uznesenia vlády SR č. 239/1990 nebude mať dopad na štátny rozpočet, rozpočty obcí, rozpočty vyšších územných celkov.